ՄԱՍԻՍԻ ՔԱՂԱՔԱՊԵՏ ԴԱՎԻԹ ՀԱՄԲԱՐՁՈՒՄՅԱՆԻ ՇՆՈՐՀԱՎՈՐԱԿԱՆ ԽՈՍՔԸ ՈՍՏԻԿԱՆՈՒԹՅԱՆ ՕՐՎԱ ԱՌԹԻՎ

Ոստիկանության հարգելի՛ ներկայացուցիչներ, աշխատակիցներ, վետերաններ,  
Շնորհավորում եմ Ոստիկանության օրվա առթիվ:  
Ձեր համակարգված ու պատասխանատու աշխատանքից է կախված հասարակական կարգ ու կանոնի պահպանումը, ինչպես նաև հասարակության պաշտպանվածության զգացումը:  
Շատ կարևոր է, որ տարիների ընթացքում դրականորեն փոխվել է ոչ միայն հասարակության վերաբերմունքը ոստիկանի նկատմամբ, այլև ոստիկանի վերաբերմունքը հասարակության հանդեպ:  
Վերջին ժամանակաշրջանում, պայմանավորված երկրում ստեղծված իրավիճակով, առավել մեծացել է այն պատասխանատվությունը, որ ստանձնել եք դուք և ձեր աշխատանքը կատարում եք արժանապատվորեն՝ ի փառս մեր երկրի ու ժողովրդի:  
Կրկին շնորհավորելով մասնագիտական տոնի առթիվ` մաղթում եմ կամք, վճռականություն, խաղաղ և անփորձանք ծառայություն: